es en da en la la cy cy cy cy fr sv en en en en ceb en sw de en es cy en cy cy cy de cy en cy cy et cy fi cy en cy cy cy cy es cy cy en cy en cy fy cy cy en cy cy cy en cy cy
Y Ddyfais Fewngroth Gopr (IUCD) - 'coil'
Y brif ffordd yw atal y sberm rhag cyrraedd wy. Mae IUCD yn gwneud hyn trwy atal sberm rhag byw yng ngheg y groth, y groth neu’r tiwb ffalopaidd.
Gall hefyd weithio trwy atal wy wedi ei ffrwythloni rhag mewnblannu yn y groth.
Am ba hyd mae’n parhau?
Ceir mathau gwahanol, sydd yn effeithiol am bump i ddeng mlynedd, yn dibynnu ar y math.
Pa mor effeithiol ydyw?
Mae tua 99 y cant effeithiol yn dibynnu pa IUD a ddefnyddir.
Mae hyn yn golygu, ar gyfartaledd, y bydd llai nag un neu ddwy o fenywod mewn 100 yn beichiogi mewn blwyddyn.
Sut caiff ei osod?
Bydd meddyg neu nyrs gymwys yn gosod yr IUCD trwy ei osod yn eich croth trwy archwiliad mewnol. Fel arfer mae’n cymryd tua 20 munud. Gall fod yn anghyfforddus ar y pryd ond gallwch gael anesthetig lleol neu laddwyr poen i helpu gyda hyn. Gall hyn fod ychydig yn anghyfforddus a gallwch waedu ychydig am rai diwrnodau wedi hynny. Bydd y person sy’n gosod eich IUCD yn eich cynghori.
Sut caiff ei dynnu?
Bydd meddyg neu nyrs gymwys yn tynnu’r IUCD trwy dynnu’n ysgafn ar yr edau sydd ynghlwm wrtho er mwyn ei dynnu trwy geg y groth ac allan o’ch corff.
Mae’n gweithio cyn gynted ag y caiff ei osod.
Mae eich ffrwythlondeb naturiol yn dychwelyd cyn gynted ag y caiff yr IUCD ei dynnu.
Mae’n hawdd ei dynnu
Nid yw’n cael ei effeithio gan feddyginiaethau eraill
Gall eich misglwyf barhau yn hirach, bod yn drymach neu’n fwy poenus – gallai hyn wella ar ôl ychydig fisoedd.
Mae’n rhaid iddo gael ei osod yn ofalus gan feddyg neu nyrs brofiadol oherwydd gall fod rhai cymhlethdodau prin iawn—bydd y clinig yn trafod y rhain pan fyddwch yn mynychu.
Dyfais fach o blastig a chopr sy’n cael ei rhoi i mewn i’r groth.
Gwrandewch ar brofiad o gael IUCD (Saesneg yn unig):
> Yn ôl i dudalen 'Pa LARC?'
Mae LARC yn atal beichiogi.
Mae defnyddio condomau yn hanfodol i atal heintiau a drosglwyddiryn yn rhywiol
Mae'r safle hwn wedi cael ei gynhyrchu gan Iechyd Cyhoeddus Cymru
> Terrence Higgins Trust
> Iechyd Cyhoeddus Cymru
> Cynllun Cerdyn C Cymru Gyfan